section_heading: Povijest Pro Bowla
paragraph_text: Prvi Pro Bowl, tada poznat kao NFL All-Star utakmica, odigran je nakon sezone 1938. u Los Angelesu između tadašnjih prvaka lige New York Giantsa i najboljih igrača ostatka lige, a taj format je zadržan do sezone 1942. Prvi Pro Bowl modernog formata, u kojem su se sučelile momčadi dvaju konferencija NFL lige, odigran je po završetku sezone 1950. također u Los Angelesu, a završen je pobjedom momčadi AFC konferencije nad momčadi NFC konferencije rezultatom 28:27. Od sezone 2014. do sezone 2016. privremeno je promijenjen format utakmice, gdje su dvije momčadi birale bivše zvijezde američkog nogometa,<ref> da bi se od sezone 2017. u Pro Bowlu ponovno susretali najbolji igrači dviju konferencija.